Cum a fost la Astrofest 2025 in Parcul Crangasi

Sambata, 24 mai 2025, am organizat o noua editie a festivalului Astrofest.

Am avut ceva emotii cauzate de vreme. Un ciclon cu ploi si vant afecta jumatate de tara. Cu o zi inainte a plouat… Dar fix in dimineata evenimentului norii s-au oprit si soarele a iesit. De la ora 15:00 in schimb, au revenit mici reprize de ploaie… Si la ora 22:00 am avut ploaie torentiala!

Stiti cat de fain e sa ai conferinta de popularizare a stiintei in aer liber si oamenii din public sa stea pititi sub umbrele si pelerine de ploaie? Asta inseamna pasiune… Probabil ca in acelasi timp mall-urile erau pline

Asadar, tot respectul pentru miile de romani care au infruntat picaturile de apa pentru a-si satisface dragostea de stiinta si tehnica….

La Astrofest 2025 au fost foarte multi prieteni (crema pasionatilor de stiinta din Romania):

Armata (Fortele Aeriene Romane, Fortele Navale Romane, Fortele Terestre Romane), cu o multime de corturi, reprezentand mai multe departamente – am avut si un fake news pe tema asta “De ce pune armata corturi in Crangasi? Sigur e ceva dubios!”.

Institutele de pe platforma Magurele: ISS, ICMET CRAIOVA, INCAS, INCDFP, COMOTI

Multe ONG-uri

Radioamatori

Astronomi cu telescoape si lunete: Astromania, Astroclubul Bucuresti, SOARR, Urania, Astronick, etc.

Multe universitati: Universitatea din Bucuresti, Iasi, Constanta, Craiova, Universitatea Politehnica din Timisoara, etc.;

Licee: Colegiul National de Informatica “Tudor Vianu”. Clubul de Cybersecurity Vianu si Clubul de Biologie Vianu au fost prezenti, cate 3 ore fiecare.

Ca la fiecare editie, punctul culminant a fost prezenta singurului cosmonaut roman, Dumitru Dorin Prunariu.

Au mai fost prezenti:

fizicianul Cristian Presura (care ne-a incantat cu explicatiile lui simple si usor de urmarit)

Catalin Beldea (Vanatorul de Eclipse)

peste 200 de cercetători, studenți, animatori, profesori și artiști. Lista este foarte lunga, sper sa avem timp sa actualizam acest articol in zilele urmatoare.

Gazdele noastre, Primaria Sectorului 6, ne-au ajutat ca totul sa decurga perfect. Multumim frumos!

Si acum, cateva poze:

Evenimentul a fost organizat de revista Știință&Tehnică și Asociația SCIENCE&TECHNOLOGY, sub egida Academiei Române, cu sprijinul Primăriei Sectorului 6 și este susținut de Ministerul Apărării și Autoritatea Națională pentru Cercetare.

Va mai asteptam si la urmatoarele evenimente de popularizare a stiintei. Doar impreuna vom putea creste nivelul de educatie stiintifica si tehnica a romanilor.