CONCURS CU PREMII „KIDIBOT BRAIN GAMES”

Ce este CONCURSUL KIDIBOT BRAIN GAMES

Este un concurs CU PREMII care dureaza 5 saptamani (2-30 octombrie 2025), destinat copiilor destepti, seriosi si muncitori.

Se desfasoara online, pe Zoom + Whatsapp.

Copiii participanti vor invata APLICAT:

IT (noile tehnologii): AI, cybersecurity, blockchain, bio-programming si multe altele

Matematica

English (vor castiga puncte bonus daca isi prezinta ideile in engleza)

Cum se desfasoara

In fiecare zi de joi, de la ora 18:00, participantii vor primi o mini-provocare super-interesanta pe Zoom. Vor primi si un mic antrenament, ca sa stie in ce directie o sa apuce. Provocarile vin si pe emailul copiilor/parintilor.

Dupa care, participantii au o saptamana la dispozitie sa vina cu MINIM o solutie la problema discutata.

Luni-Miercuri, intre 18:00-20:00, suntem disponibili online sa discutam online (Whatsapp/Zoom) cu copiii/parintii, daca au nevoie. Ca un fel de after-afterschool.

Joia urmatoare la ora 18:00-20:00, fiecare Kidibot prezinta ideile cu care au venit. Feedback, felicitari si urmeaza o noua provocare

Scopul acestor provocari este sa ii pregatim pe Kidiboti pentru impactul cu viitorul. Pentru ca AI-ul va afecta ABSOLUT toate domeniile de activitate. Si trebuie musai sa ne pregatim.

Cui se adreseaza

Tuturor kidibotilor de scoala generala (care sunt acceptati). Vom avea mai multe niveluri de dificultate

Care este conceptul

Elon Musk spune ca educatia practica este mult mai eficienta. De exemplu, ii dai unui copil un motor cu cerinta sa il dezmembreze. Copilul vede ca are nevoie de surubelnita, cheie, etc. Acum, sistemul educational iti face un curs despre surubelnita, un curs despre cheia de 14.

Educatia practica este de 100X mai eficienta.

Asta facem si noi.

Copiii isi vor ocupa timpul cu lucruri inspirationale, sub supravegherea noastra. Vor invata lucruri noi si vor avansa.

Cateva exemple de mini-provocari saptamanale (simplificate)

Exemplu #1: Esti un savant si trebuie sa creezi mai multe tipuri de haine si costume spatiale pentru astronautii care isi vor face o baza pe Luna. La curs vom discuta despre conditiile vitrege de acolo, despre provocarile actuale, despre tipurile de materiale…. Tu va trebui sa cauti si sa gandesti solutii si sa le prezinti grupei.

Exemplu #2: Esti un expert in comunicare la nivel global. Am aflat ca exista extraterestrii si putem vorbi cu ei. Va trebui sa creezi cu Inteligenta Artificiala un poster prin care sa transmiti un mesaj de prietenie unei specii de extraterestrii, tradus in limba lor, cunoscand cateva lucruri:
– la ei porumbeii sunt considerati niste pradatori si se sperie de ei
– ei nu vad culoarea rosie
– le place sa manance lasagna
– le plac triunghiurile, dar nu le plac patratele.

Exemplu #3: Pe Pamant exista numeroase deserturi unde nu se poate face agricultura. Gasiti cateva solutii teoretice prin care, folosind tehnologia, sa rezolvam aceasta problema. Pentru extra puncte, prezentarea ideilor se va face in engleza

Exemplu #4: O mare problema in Romania (si pe aceasta planeta) este ca sunt foarte multi conducatori auto care se urca bauti la volan si provoaca accidente. Multi copii sunt raniti sau mai rau. Trebuie sa gasiti solutii prin tehnologie prin care sa minimizam aceste cazuri.

Vom discuta la curs diversele probleme si solutii existente, iar voi trebuie sa veniti cu alte solutii, inovative.:)

Premiile

Premiul cel mare – Un laptop HP refurbished (procesor i5), oferit de sponsorii Asociatiei StartEvo (Play Digital IGT). Acest laptop este setat de catre membrii Clubului de Cybersecurity de la Colegiul National de Informatica Tudor Vianu, astfel incat sa aiba 2 sisteme de operare (Windows si Kali Linux) si unelte pe care orice white hacker ar trebui sa le aiba. Wicked!

Alte premii: Carti de la Editura Arthur si Corint Junior, jucarii, etc..

Premiile se dau de catre Asociatia StartEvo copiilor celor mai muncitori, in limita stocului.

Cat costa participarea

Participarea este GRATUITA. Dar avem o conditie obligatorie!

Fiind gratuit, avem o clauza de anti-neseriozitate. In cazul in care copilul nu intra online la vreuna din cele 5 sedinte saptamanale, o sa rugam parintele sa doneze 500 lei Asociatiei StartEvo in 48h. Noi ne rupem din timpul nostru gratuit sa ii ajutam pe copii si nu acceptam neseriozitate. Speram sa fiti de acord.

Vreau sa imi inscriu copilul

Ai mai jos formularul. Persoanele selectate vor primi email de la noi cu datele de conectare.
Loading…